Gada staipeknis

Gada staipeknis () ir staipekņu dzimtas (Lycopodiaceae) augs, kas pieder staipekņu ģintij (Lycopodium).

Sugu pirmo reizi aprakstīja Karls Linnejs (Carl von Linné) 1753. gadā.Lycopodium annotinum (L.) Plants of the World Online. Royal Botanic Gardens, Kew. Skatīts: 2024.01.30. Latvijā par šo sugu pirmo reizi rakstīja D.H.Grindelis 1803. gadā.V.Baroniņa, I.Lodziņa "Populārzinātniskā Latvijas Sarkanā grāmata", Rīga: Zinātne, 1992., 17. lpp.  

Tā ir visbiežāk sastopamā staipekņu suga Latvijā. Parasti veido dažāda lieluma klājeniskas audzes. Populāciju negatīvi ietekmē auga izraušana dekoratīvo vītņu pagatavošanai. Pašatjaunojas ļoti ilgi, tāpēc gada staipeknis ierakstīts Latvijas Sarkanās grāmatas 4. kategorijā, kā nepietiekami apzināta suga,Latvijas Sarkanā grāmata 3.sēj. Vaskulārie augi. Rīga: LU Bioloģijas institūts, 2003. 640. lpp. ISBN 9984-559-08-4 un MK noteikumos par ierobežoti izmantojamo īpaši aizsargājamo sugu sarakstu.Ierobežoti izmantojamo īpaši aizsargājamo sugu saraksts Likumi.lv: Noteikumi. Skatīts: 2024.01.31.

 Apraksts 
Gada staipeknis ir mūžzaļš, daudzgadīgs lakstaugs ar ložņājošu, līdz 2 metriem garu stublāju un stāviem 10—15 cm gariem zariem. Vertikālajiem zariem raksturīgas mazas iežmaugas. Lapas sīkas, vienkāršas, uz stumbra un zariem aug pamīšus. Lancetiskās lapas ir 0,3—1 cm garas. Strobili vālveida, pa vienam sēdoši katra zara galotnē. Negatavas vālītes ir zaļā krāsā, bet, kad nogatavojas, kļūst dzeltenas. Sporas nobriest no jūlija līdz sepetembrim.

 Izplatība un biotopi 
Gada staipeknis aug skujkoku (biežāk egļu nekā priežu mežos) un platlapju-skujkoku mežos, mitrās augsnēs ar skābu reakciju. Plaši sastopams visā Eirāzijas un Ziemeļamerikas mežu joslā. Kalnos atrodams līdz 2000 m augstumam.Erhard Dörr, Wolfgang Lippert: Flora des Allgäus und seiner Umgebung. Band 1, IHW, Eching 2001, ISBN 3-930167-50-6, S. 94

 Sistemātika 
Kopš gada staipekni aprakstīja K. Linnejs, tas ir iekļauts Lycopodium ģintī. Daži autori sugai L. annotinum izdala divas pasugas: 
 Lycopodium annotinum L. subsp. annotinum
 Lycopodium annotinum subsp. alpestre (Hartm.) Á.Löve & D.Löve.

2003. gadā A. Haines šo sugu nosauca par Spinulum annotinum un iekļāva Spinulum ģintī. Šādu iedalījumu akceptē PPG I sistēma (2016),PPG I (2016). "A community-derived classification for extant lycophytes and ferns". Journal of Systematics and Evolution. 54 (6): 563–603. Skatīts: 2024.01.29. bet nepieņem citās klasifikācijās.

 Atsauces 

 Ārējās saites 
 Staipekņu nodalījums 
 Gada staipekņa augšana dažādu faktoru ietekmē
 Gada staipekņa foto (dabasparadibufoto)
 Gada staipekņa foto (dabasdati.lv)
 Pēdējais brīdis nepieļaut Ozolsalas megaprojektu
 Ko neplūkt un nepirkt Jāņu laikā?

Kategorija:Staipekņi
Kategorija:Latvijas flora
Kategorija:Eiropas flora
Kategorija:Āzijas flora
Kategorija:Ziemeļamerikas flora
Kategorija:Latvijas Sarkanā grāmata